Diari Oficial de la Generalitat Valenciana


Sumari del DOGV 3123, del 17-11-1997 (1997/3274)

Bases de la convocatòria, a temps parcial, de dues places de professors d'Educació Permanent d'Adults.
------------------------------------------------------------------------------------------------------

### Dades del document

Número de DOGV
:   3123

Data del DOGV
:   17-11-1997

Secció del DOGV
:   AUTORITATS I PERSONAL - OFERTES D'OCUPACIÓ PÚBLICA, OPOSICIONS I CONCURSOS

Número del document
:   1997/3274


Data del document
:   27-10-1997

Organisme emissor
:   Ajuntament d'Ibi

Tipus de document
:   Anunci

Descriptors 

:   * Ibi
    * concurs administratiu
    * personal docent
    * educació
    * administració local
    * educació d'adults
    * educació permanent

Bases de la convocatòria, a temps parcial, de dues places de professors d'Educació Permanent d'Adults. [97/Q3274]
  
Bases de la convocatòria per a la contractació laboral indefinida, a temps parcial, de dues places de professors d'Educació Permanent d'Adults vacants en la plantilla de personal laboral d'aquesta corporació.
  
Primera. Objecte i característiques
  
L'objecte de la convocatòria el constitueix la contractació, amb caràcter indefinit i a temps parcial (dues cinquenes parts de la jornada normal), de dues places de professors d'Educació Permanent d'Adults (una de la llengua anglesa i una altra de la llengua francesa) vacants en la plantilla de personal laboral d'aquesta corporació, amb les característiques següents:
  
a) Titulació exigida: diplomatura o títol equivalent en les branques lingüístiques corresponents.
  
b) Edat màxima: aquella en la qual manquen menys de 15 anys per a la jubilació forçosa per edat, tret que l'excés es compense amb cotitzacions per un període igual o superior a la diferència, circumstància aquesta que caldrà acreditar documentalment juntament amb la instància que s'hi presente.
  
c) Sistema selectiu: concurs oposició.
  
d) Drets d'examen. 3.000 pessetes.
  
e) Categoria del tribunal: primera.
  
f) Període de prova: tres mesos.
  
g) Els aspirants hauran d'especificar en la instància la plaça, de professor d'anglés o de francés, a la qual concorren.
  
Segona. Anuncis
  
Una vegada anunciada la convocatòria, literalment o en extracte, en el Butlletí Oficial de la Província, Diari Oficial de la Generalitat Valenciana i Boletín Oficial del Estado, els altres anuncis es publicaran, exclusivament, en el Butlletí Oficial de la Província i al tauler d'anuncis de l'Ajuntament.
  
Tercera. Fase de concurs
  
1. Serveis prestats: es valoraran a raó de 0,02 punts per mes o fracció els prestats al mateix grup de funcionaris o categoria laboral a què corresponen les places convocades, fins a un màxim d'1 punt.
  
2. Coneixements de valencià: únicament es valoraran els indicats en la base 9.2.3 de les generals que regeixen la convocatòria fins a un màxim de 2 punts, d'acord amb el barem següent:
  
- Coneixement oral: 0,50 punts.
  
- Coneixement de grau elemental: 1,00 punts.
  
- Coneixement de grau mitjà: 1,50 punts.
  
- Coneixement de grau superior: 2,00 punts.
  
3 Experiència: es valorarà el fet d'haver realitzat funcions semblants a les que cal exercir, fins a un màxim de 2 punts.
  
Quarta. Fase d'oposició
  
1. Primer exercici. Obligatori i no eliminatori: consistirà en la valoració pel tribunal dels coneixements de valencià dels aspirants, relacionats amb les funcions pròpies del lloc convocat i d'acord amb la normativa sobre l'ús del valencià de la Generalitat Valenciana.
  
2. Segon exercici. Obligatori i eliminatori: dur a terme, durant un període màxim d'una hora, sengles traduccions castellà-anglés/anglés-castellà i castellà-francés/francés-castellà, respectivament, sobre la base de textos facilitats pel tribunal.
  
3. Tercer exercici. Obligatori i eliminatori: entrevista personal amb una durada màxima de 30 minuts, a l'efecte d'acreditar el domini oral de l'idioma respectiu.
  
4. Quart exercici. Obligatori i eliminatori: realitzar per escrit, durant un període màxim d'una hora, d'un test de 50 preguntes, amb quatre respostes alternatives i una sola de correcta, sobre el temari annex. Els aspirants hauran de respondre expressament a un nombre mínim de 40 preguntes, i es penalitzaran les errònies amb un terç del valor de cada contestació correcta.
  
Cinquena. Tribunal qualificador
  
Sense perjudici de la composició establida en la base 6 de les generals que regeixen la convocatòria, formaran part d'aquest, amb veu i sense vot, un representant de cada una de les organitzacions sindicals amb implantació a l'Ajuntament i un representant de cada un dels grups polítics municipals.
  
Sisena. Condicions generals
  
En tot allò no previst en aquestes bases específiques, seran d'aplicació les normes contingudes en les bases generals aprovades pel Ple de la corporació el 16 de desembre de 1993, modificades parcialment per l'Acord posterior de 27 de novembre de 1995, i publicades en el Butlletí Oficial de la Província de 18 de gener de 1994 i 30 de desembre de 1995 i Diari Oficial de la Generalitat Valenciana de 21 de gener de 1994 i 31 de gener de 1996.
  
Setena
  
Les instàncies es presentaran en el model oficial facilitat per l'Ajuntament.
  
ANNEX
  
Programa temari
  
Tema 1. La Constitució espanyola de 1978. Estructura i principis fonamentals, drets i deures. El Tribunal Constitucional. La corona.
  
Tema 2. Les Corts Generals. Composició, atribucions i funcionament. Elaboració de les lleis. Lleis estatals i autonòmiques.
  
Tema 3. El Govern i l'administració. Relacions entre el Govern i les Corts Generals. El poder judicial.
  
Tema 4. Organització territorial de l'estat. Les comunitats autònomes. Distribució de competències. L'administració de l'estat: organització central.
  
Tema 5. L'Estatut d'Autonomia de la Comunitat Valenciana. Estructura i principis fonamentals. Les competències de la Generalitat Valenciana.
  
Tema 6. Institucions de la Generalitat Valenciana. Les Corts. El president. El Consell. Organització de l'administració pública de la Generalitat Valenciana.
  
Tema 7. L'admistració local en al Constitució de 1978. L'organització municipal. Òrgans bàsics. Òrgans complementaris. L'estatut dels membres de les corporacions locals.
  
Tema 8. Personal al servei de les entitats locals. Personal laboral. Oferta pública d'ocupació. Selecció de personal. Drets i deures. Règim disciplinari.
  
Tema 9. L'acte administratiu. Eficàcia, executivitat i suspensió dels actes administratius. L'acte presumpte. Invalidació de l'acte administratiu.
  
Tema 10. El procediment administratiu. Les fases del procediment. Responsabilitat de l'administració.
  
Tema 11. Fonaments bàsics de l'educació d'adults. Principis. Funcions. Finalitats.
  
Tema 12. Característiques de l'alumne adult. Etapes. Influències socials.
  
Tema 13. L'aprenentatge adult. Concepte i classes. Aspectes generals.
  
Tema 14. L'educador d'adults. Perfil. Característiques. Funcions essencials.
  
Tema 15. L'alfabetització de l'adult. Concepte. Metodologia. Objectius. Avaluació.
  
Tema 16. Neolectors. Concepte i classes. Objectius. Metodologia. Avaluació.
  
Tema 17. Educació de base. Concepte i classes. Objectius. Metodologia. Avaluació.
  
Tema 18. Graduat escolar. Metodologies de les distintes árees del currículum.
  
Tema 19. Disseny curricular de l'Educació Permanent d'Adults en la Comunidad Valenciana.
  
Tema 20. L'Educación Permanente d'Adults en la Llei Orgànica d'Ordenació General del Sistema Educatiu. L'Educació Permanent d'Adults i la Llei 1/1995, de 20 de enero de la Generalitat Valenciana.